Pawlownija

Pawlownija (Paulownia) je jenički ród ze swójby pawlownijowych rostlinow (Paulowniaceae)Wopis družiny Kejžorska pawlownija (Paulownia tomentosa) při giftpflanzen.com .

 Wopis 
K rodej słuša něhdźe 7 družinow. Štom docpěja wysokosć wot hač do 15 m.

Wulke łopjena su wutrobojte. W nazymje so kćenjowe pupki jewja. Z tych so w nalěću kćenja wuwiwaja, kotrež steja w kićach. Płody su kapsle, kotrež wobsahuja křidłate symjenja.

 Rozšěrjenje 
Ród pochadźa z wuchodneje Azije.

 Systematika 
Prěni wopis roda Paulownia je so stało w lěće 1835 z typusowej družinu Paulownia imperialis (nětko synonym wot Paulownia tomentosa var. tomentosa) wot Philipp Franz von Siebold a Joseph Gerhard Zuccarini w Flora Japonica, 1, S. 27 Prěni wopis skenowany.. Mjeno roda Paulownia česćuje rusku carsku dźowku Anna Pawlowna. Swójba Paulowniaceae bu w lěće 1949 wot Takenoshin Nakai w Journal of Japanese Botany, 24, S. 13. wopisanaZapisk při Tropicos. Ród Paulownia bu dołho k swójbje der trudownikowych rostlinow (Scrophulariaceae) ličeny. Po nowšich z molekularbiologiskimi metodami dobywanych spóznaćach je pak jenički ród samostatneje swójby pawlownijowych rostlinow (Paulowniaceae).

Eksistuje něhdźe sydom Paulownia-družinow:
 Paulownia catalpifolia T.Gong ex D.Y.Hong
 Paulownia elongata S.Y.Hu
 Paulownia fargesii Franchet
 Paulownia fortunei (Seemann) Hemsley
 Paulownia kawakamii T.Ito
 Paulownia taiwaniana T.W.Hu & H.J.Chang: Tuta družina bu w lěće 1991 a 1994 pod mjenom Paulownia × taiwaniana T.W.Hu & H.J.Changals jako přirodnu hybridu z P. fortunei a P. kawakamii identifikowana Tsan-Piao Lin & Ying-Seng Wang: Paulownia taiwaniana, a hybrid between P. fortunei and P. kawakamii (Scrophulariaceae), W: Plant Systematics and Evolution, zwjazk 178, 1991, No. 3-4, S. 259-269. W. Y. Wang, R. C. Pai, C. C. Lai & T. P. Lin: Molecular evidence for the hybrid origin of Paulownia Taiwaniana based on RAPD markers and RFLP of chloroplast DNA, W: TAG Theoretical and Applied Genetics, Volume 89, 1994, No. 2-3, S. 271-275.. Ale bu w lěće 1998 w Flora of China a wšěch pozdźišich dźěłach z płaćiwym mjenom Paulownia taiwaniana wodźena. Dalši synonym je Paulownia australis Gong Tong. 
Kejžorska pawlownija (Paulownia tomentosa (Thunb.) Steudel):
 Paulownia tomentosa (Thunb.) Steudel var. tomentosa
 Paulownia tomentosa var. tsinlingensis (Pai) Gong Tong

 Nóžki 

 Žórła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, strona 599 
 Swójba Paulowniaceae při APWebsite (wotrězk wopis a Sysstematika)
 Deyuan Hong, Hanbi Yang, Cun-li Jin, Manfred A. Fischer, Noel H. Holmgren & Robert R. Mill: Scrophulariaceae w Flora of China, Volume 18, 1998, S. 8: Paulownia - Online. (wotrězk wopis)

 Eksterne wotkazy 

Kategorija:Štomy